《冬节忤 其五》
宋代·郑清之

菊坡笔挽千钧力，剪就冰绡出鲛织。谪仙笑作扬州诗，鹏赋消鲛六月息。

市门聊学子真隐，下坐还从季野识。清标自是孤山姿，㜮视唐家六宫色。

芒端琢句貌疏影，竹边着渠牛砺石。枝横带雪最佳处，近水清寒月先得。

语梅政可兄涪翁，冻雨浯溪打碑墨。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。